# Obecný úrad v  B r e s t o v c i, okres Myjava

Z á p i s n i c a

 z  riadneho zasadnutia Obecného zastupiteľstva v Brestovci, konaného dňa 22.10.2018

o 1600 hod. v zasadačke Obecného úradu v Brestovci.

Prítomní: starosta obce Ing. Dušan Duga

 poslanci Štefan Duga

Ing. Peter Nikodem

Ján Petráš

Miroslav Petráš

Vladimír Redecha

Dana Vidová

 kontrolórka Jarmila Šulovská

 Zasadnutie otvoril starosta obce Ing. Dušan Duga, privítal prítomných poslancov a p. Martina Kováča,  predsedu poľovníckeho združenia, konštatoval, že na zasadnutí sú prítomní 6 poslanci OZ, takže obecné zastupiteľstvo je uznášaniaschopné.

Za overovateľov zápisnice určil: Dana Vidová

 Štefan Duga

Za zapisovateľku určil: Darina Dugová

Starosta obce predniesol nasledovný program:

* Zahájenie
* Určenie overovateľov zápisnice a zapisovateľa
* Kontrola uznesení
* Správa o činnosti poľovníckeho združenia
* Návrh viacročného rozpočtu Obce Brestovec na roky 2019 – 2021 a stanovisko hlavnej kontrolórky k návrhu rozpočtu
* Správa o hospodárení obce za III. štvrťrok 2018
* Príprava zimnej údržby
* Správa o činnosti obecného zastupiteľstva za rok 2018
* Rôzne
* Diskusia
* Návrh uznesení
* Záver

Poslanci súhlasia s predloženým návrhom programu.

**1. Kontrola uznesení**

P. Jarmila Šulovská kontrolórka obce predniesla plnenie uznesení zo zasadnutia zo dňa 30.8.2018.

**Uznesenie č. 38/2018**

Obecné zastupiteľstvo Obce Brestovec berie na vedomie Správu o zabezpečovaní úloh na úseku školstva a kultúry v MŠ a ZŠ Brestovec.

**Uznesenie č. 39/2018**

Obecné zastupiteľstvo Obce Brestovec berie na vedomie Správu o hospodárení obce za I. polrok 2018.

**Uznesenie č. 40/2018**

Obecné zastupiteľstvo Obce Brestovec schvaľuje školské obvody - školský obvod I. – Základná škola, Viestova 1, 907 01 Myjava a školský obvod II. – Základná škola, Štúrova 18, 907 01 Myjava podľa súp. čísiel.

**Uznesenie č. 41/2018**

Obecné zastupiteľstvo Obce Brestovec berie na vedomie informácie z bodu rôzneho.

Starosta oznámil poslancom, že uznesenia boli priebežne plnené.

**2. Správa o činnosti poľovníckeho združenia vlastníkov pôdy Brestovec**

Správu o činnosti poľovníckeho združenia predniesol p. Martin Kováč, predseda poľovníckeho združenia. Na prístupových cestách do lesa osadili dopravné značky „Zákaz vjazdu všetkých vozidiel“, ktoré zakúpila obec, ale občania ich nedodržujú. Plánovaný odstrel zveri je podľa plánu, zhotovili dve nové kŕmidlá, africký mor ešte nie je odvolaný. Tradične robia ples, poľovnícky guláš pre občanov na ihrisku. Poďakoval za poskytnutú dotáciu na zateplenie, v novembri budú mať kolaudáciu.

**Uznesenie č. 42/2018**

Obecné zastupiteľstvo Obce Brestovec berie na vedomie Správu o činnosti poľovníckeho združenia vlastníkov pôdy Brestovec.

**3. Návrh viacročného rozpočtu Obce Brestovec na roky 2019 – 2021**

 **a stanovisko hlavnej kontrolórky k návrhu rozpočtu**

Stanovisko hlavnej kontrolórky obce k Návrhu rozpočtu Obce Brestovec na rok 2019 a návrhu rozpočtu na obdobie 2020 – 2021 prečítala poslancom p. Jarmila Šulovská, hlavná kontrolórka. Návrh rozpočtu je spracovaný v súlade s Metodickým pokynom Ministerstva financií SR na trojročné obdobie, spĺňa hlavnú podmienku zostavenia rozpočtu podľa zákona č. 583/2004 Z.z. o rozpočtových pravidlách územnej samosprávy /viď priložená príloha/.

Účtovníčka obce p. Jaroslava Coufalíková oboznámila poslancov s Návrhom rozpočtu na rok 2019, ktorý bol zverejnený na úradnej tabuli obce Brestovec dňa 5.10.2018 a zvesený 22.10.2018. Rozpočet je navrhnutý z  výšky výnosu dane pre obce zo strany MF SR. Poslanci boli oboznámení s uvedeným rozpočtom, v ktorom sú zahrnuté pripravované akcie na budúci rok – napr. vypracovanie PD a príprava vykúpenia pozemkov pod nové chodníky od Petrášov po kultúrny dom, osadenie stĺpov na verejné osvetlenie a doplnenie rozhlasu v časti Kržle, výmena dverí na chodbe v materskej škole. Po prerokovaní poslanci OZ schvaľujú rozpočet na rok 2019. /Rozpočet tvorí prílohu zápisnice/

*Schvaľovaný rozpočet na rok bez podnikateľskej činnosti*

 *2019 2020* 2021

100 - daňové príjmy 378.460 370.500 370.800

200 - nedaňové príjmy 33.850 29.350 28.850

300 - granty a transfery 94.790 100.120 102.120

***Bežné príjmy spolu:* 507.100 499.970 501.770**

200 – kapitálové príjmy 1.000 0,00 0,00

300 – granty a transfery 0,00 0,00 0,00

 ***Kapitálové príjmy*** ***spolu:*** 1.000 0,00 0,00

400 – príjmy z transakcií s fin. aktívami 300 0,00 0,00

***Finančné príjmy spolu:***  300 0,000,00

***Príjmy celkom:* 508.400 499.970 501.770**

600 – bežné výdavky 497.270 497.600 499.600

700 – kapitálové výdavky 9.000 0,00 0,00

800 – finančné výdavky 0,00 0,00 0,00

 ***Výdavky celkom:* 506.270 497.600 499.600**

 Hospodárenie: 2.130 2.370 2.170

*Podnikateľská činnosť obce Brestovec*

 *2019 2020* 2021

200 - bežné príjmy 316.100 290.900 290.900 400 – príjmy z transakcií 15.000 0,00 0,00

***Príjmy spolu:* 331.100 290.900 290.900**

600 – bežné výdavky 261.750 258.050 258.050

 ***Výdavky celkom:* 506.270 497.600 499.600**

Prítomní poslanci: 6

Hlasovanie poslancov: za 6

proti 0

zdržal sa 0

**Uznesenie č. 43/2018**

Obecné zastupiteľstvo Obce Brestovec

1. *k o n š t a t u j e*, že hlavná kontrolórka predložila Obecnému zastupiteľstvu v Brestovci

stanovisko k Návrhu rozpočtu Obce Brestovec na rok 2019 a na obdobie 2020 a 2021 pred

 jeho rokovaním a schválením v obecnom zastupiteľstve v súlade s § 18f ods. 1 písm. c)

 zákona č. 369/1990 Zb. o obecnom zriadení v znení neskorších predpisov.

2. *b e r i e n a  v e d o m i e* stanovisko hlavnej kontrolórky obce k Návrhu rozpočtu na rok

 2019 a na obdobie 2020 a 2021 a odporúča Obecnému zastupiteľstvu v Brestovci schváliť

 rozpočet na rok 2019 a zobrať na vedomie rozpočet obce na roky 2020 a 2021.

**Uznesenie č. 44/2018**

Obecné zastupiteľstvo Obce Brestovec schvaľuje Rozpočet na rok 2019.

**Uznesenie č. 45/2018**

Obecné zastupiteľstvo Obce Brestovec berie na vedomie Návrh viacročného rozpočtu na roky 2020 a 2021.

**4. Správa o hospodárení obce za III. štvrťrok 2018**

Správu za III. štvrťrok 2018 predložila účtovníčka obecného úradu p. Jaroslava Coufalíková. Po prerokovaní OZ berie na vedomie správu za III. štvrťrok 2018. /viď priložená príloha/

|  |  |  |  |  |
| --- | --- | --- | --- | --- |
| *Príjmy* | *Schválený rozpočet na rok 2018* | *rozpočet po zmenách*  | *čerpanie rozpočtu k 30.9.2018* | *Podnikateľská činnosť* |
| Bežné príjmy | 465 675,00 | 479 575,00 | 335 912,69 |  124 426,00 |
| Kapitálové príjmy |  30 000,00 |  31 000,00 |  29 516,23 |  0,00 |
| Finančné operácie |  0,00 |  128 160,00 |  44 310,46 |  0,00 |
| **Príjmy spolu:** |  **495 675,00** |  **638 735,00** |  **409 739,15** |  **124 426,00** |
|  |  |  |  |
| *Výdavky* | *Schválený rozpočet na rok 2018* | *rozpočet po zmenách*  | *čerpanie rozpočtu k 30.9.2018* | *Podnikateľská činnosť* |
| Bežné výdavky | 462 595,00 | 464 105,00 | 265 402,21 | 105 560,01 |
| Kapitálové výdavky |  33 000,00 | 174 000,00 | 79 354,67 |  0,00 |
| Finančné výdavky |  0,00 |  0,00 |  0,00 |  0,00 |
| **Výdavky spolu:** | **495 595,00** | **638 105,00** | **344 756,88** | **105 560,01** |
|  |  |  |  |  |
| Hospodárenie: | 80,00 | 630,00 | 64 982,27 | 18 865,99 |

**Uznesenie č. 46/2018**

Obecné zastupiteľstvo Obce Brestovec berie na vedomie Správu o hospodárení obce za III. štvrťrok 2018.

**5. Príprava zimnej údržby MK**

Starosta obce prečítal poslancom ponuku na zimnú údržbu pri prehŕňaní MK od firmy DUKOM s.r.o. Myjava. Firma ATYP-Stolárstvo nebude odhŕňať sneh na miestnych komunikáciách. Po prerokovaní poslanci schvaľujú firmu DUKOM s.r.o. Myjava, ktorá bude odhŕňať sneh v celej obci na zimnú údržbu MK.

Prítomní poslanci: 6

Hlasovanie poslancov: za 6

proti 0

zdržal sa 0

**Uznesenie č. 47/2018**

Obecné zastupiteľstvo Obce Brestovec schvaľuje firmu DUKOM s.r.o., Novomestská 41, 907 01 Myjava na zimnú údržbu miestnych komunikácií v celej obci.

**6. Správa o činnosti obecného zastupiteľstva za rok 2018**

Starosta obce Ing. Dušan Duga predniesol poslancom Správu o činnosti obecného zastupiteľstva v roku 2018. Obecné zastupiteľstvo počas roka zasadalo podľa potreby - 6x riadne zasadnutie. Nakoľko končí volebné obdobie a poslanci už nekandidujú v ďalšom volebnom období, starosta si pripravil štatistiku dochádzky a diskusných príspevkov za rok 2014 – 2018. Za uvedené obdobie obecné zastupiteľstvo zasadalo 28-krát, z toho 5-krát mimoriadne zasadnutie. Účasť na zasadnutiach bola dobrá, najlepšiu dochádzku z poslancov mal Miroslav Petráš 27-krát. Najviac diskusných príspevkov mal Miroslav Petráš – 14, Dana Vidová –13, Štefan Dúbrava a Štefan Duga po – 9, Ing. Peter Nikodem – 7, Vladimír Redecha – 6, Ján Petráš –1. Poslanci sa počas volebného obdobia podieľali na akciách organizovaných obcou.

**Uznesenie č. 48/2018**

Obecné zastupiteľstvo Obce Brestovec berie na vedomie Správu o činnosti obecného zastupiteľstva za rok 2018 a volebné obdobie 2014 - 2018.

**7. Rôzne:**

Starosta obce Ing. Dušan Duga prečítal poslancom žiadosť o stanovisko k plánovanému využitiu nehnuteľností v k. ú. Brestovec od Milana Svitka a Dušana Svitka podľa vyhotoveného geometrického plánu č. 076/2018. Po prerokovaní poslanci OZ schválili využitie pozemkov.

Prítomní poslanci: 6

Hlasovanie poslancov: za 6

proti 0

zdržal sa 0

**Uznesenie č. 49/2018**

Obecné zastupiteľstvo Obce Brestovec schvaľuje podľa Geometrického plánu č. 076/18 zo dňa 18.09.2018, vypracovaný firmou Vladimír Fašánek GEODÉZIA Myjava, že novovytvorené parcely KN-C 31566/16, 31566/17, 31556/18, 31521/5 a 31521/3 budú využité ako stavebné pozemky.

Starosta obce Ing. Dušan Duga prečítal poslancom žiadosť TJ Brestovec o finančnú výpomoc v sume 1.000,- €, z dôvodu zvýšených nákladov pre platby delegovaných osôb (rozhodcov) na zápasy. Ďalšie náklady sú za dopravu autobusom alebo individuálne autami na zápasy.

Po prerokovaní poslanci OZ schválili príspevok vo výške 1.000,- €.

Prítomní poslanci: 6

Hlasovanie poslancov: za 6

proti 0

zdržal sa 0

**Uznesenie č. 50/2018**

Obecné zastupiteľstvo Obce Brestovec schvaľuje  dotáciu pre TJ Brestovec vo výške 1.000,- €.

Starosta obce Ing. Dušan Duga oboznámil poslancov podľa ustanovení §10 ods. 2 zákona SNR č. 369/1990 Zb. o obecnom zriadení v znení neskorších predpisov a § 15 ods. 1 písm. b) zákona NR SR č. 314/2011 o ochrane pred požiarmi v znení neskorších predpisov o Zriaďovacej listine Dobrovoľného hasičského zboru obce. Dobrovoľný hasičský zbor obce vykonáva zásahy a záchranné práce pri požiaroch, živelných pohromách, haváriách a iných nežiaducich udalostiach s cieľom zabezpečenia záchrany osôb, zvierat a majetku podľa svojich technických možností a odbornej kvalifikácie.

Prítomní poslanci: 6

Hlasovanie poslancov: za 6

proti 0

zdržal sa 0

**Uznesenie č. 51/2018**

Obecné zastupiteľstvo Obce Brestovec schvaľuje Zriaďovaciu listinu Dobrovoľného hasičského zboru obce Brestovec.

Starosta obce Ing. Dušan Duga oboznámil poslancov s Menovacím dekrétom členov Dobrovoľného hasičského zboru obce. Podľa ustanovení § 33 ods. 5 zákona NR SR č. 314/2011 o ochrane pred požiarmi v znení neskorších predpisov obecné zastupiteľstvo menuje do funkcie dobrovoľného hasičského zboru obce Brestovec osoby podľa priloženého zoznamu. Funkciu budú vykonávať v súlade so zákonom NR SR č. 314/2011 o ochrane pred požiarmi v znení neskorších predpisov a vykonávajúcich predpisov. /viď priložená príloha/

Prítomní poslanci: 6

Hlasovanie poslancov: za 6

proti 0

zdržal sa 0

**Uznesenie č. 52/2018**

Obecné zastupiteľstvo Obce Brestovec schvaľuje Menovací dekrét členov Dobrovoľného hasičského zboru obce Brestovec.

Ďalej starosta informoval poslancov:

- dňa 5.10.2018 sa uskutočnilo „Stretnutie dôchodcov“ pri príležitosti mesiaca úcty k starším,

 poďakoval za spoluprácu na posedení,

 - Vodovod U Ticháčkov - boli problémy s pripojením, boli odobraté vzorky, voda vyhovuje,

 čakáme na kolaudáciu, potom sa môžu občania napojiť na verejný vodovod,

- vodovod „ Brestovec – IBV Kržle II“ – na environmentálny fond sa podáva žiadosť o dotáciu

 do 31.10.2018, projekt na vybudovanie vodovodu v hodnote 150 000,- EUR, všetky

 požadované doklady sú vybavené,

- v časti Kržle boli pridané 4 stĺpy + LED svetlá a 2 stĺpy + LED svetlá pri dome rod.

 Blanárikovej,

- Požiarna zbrojnica – je dokončená, dotácia na hasičskú zbrojnicu bola poskytnutá vo výške

 29.500 EUR, obec uhradila z rozpočtu obce hromozvod a práce, ktoré neboli zahrnuté

 v projekte,

- priestranstvo pri KD – dokončené,

- rekonštrukcia chodníkov v obci – v tomto čase ešte prebieha, opravený cestný priepust

 a vydláždi sa priekopa v časti U Kulíškov

Starosta obce Ing. Dušan Duga prečítal poslancom list od p. Ing. Vladimíry Fakovej, bytom Krmanova 927/14, Myjava – Vyžiadanie vykonania nápravy. Je vlastníčkou domu Brestovec č. 166, napriek ústenej požiadavke p. Ing. Vladimíra Tótha nebola zabezpečená náprava na poľnej komunikácii za pozemkami domov Faková, Hájek, Kulíšek. Počas roka 2018 sa po intenzívnych dažďoch usadila na ich oploteniach zemina zo záplav. Žiada o odkopanie poľnej komunikácie a odstránenie nánosu, čím sa zabráni korózii. Starosta odpovedal, že bol oslovený p. Ján Petráš, aby to išiel odstrániť, ale pozabudol na to. Na podnet od p. Fakovej, ho starosta opäť oslovil. Pán Petráš oznámil, že nános blata je odstránený.

Starosta obce Ing. Dušan Duga prečítal poslancom prehľad hospodárenia a činnosti Obecných lesov Brestovec ku dňu  12.10.2018, ktoré vypracoval p. Pavol Kubík, lesný hospodár. Pre občanov sa predávalo palivové drevo – siahy a vláknina, taktiež bola samovýroba, prerezávky, zalesňovanie, prirodzené zmladenie, pálenie haluziny, nátery sadeníc. Robila sa údržba lesných ciest – dovoz kameňa, osadenie nových rúr, čistenie priepustov. /viď príloha/

**8. Diskusia**

Pán Ing. Peter Nikodem sa informoval na herbicídny postrek, ktorý vykonala firma DUKOM. Starosta informoval, že postrek nie je škodlivý, firma ho nestihla zaorať. Ďalej navrhol vymeniť rúry na pravej strane v časti vo Sviniarkach a napojiť na šachtu.

**9. Záver**

Zasadnutie Obecného zastupiteľstva ukončil starosta obce poďakovaním všetkým prítomným za ich účasť.

 Ing. Dušan Duga

 starosta obce

Overovatelia: Dana Vidová, dňa 22.10.2018 ................................

 Štefan Duga, dňa 22.10.2018 ................................

Zapísala: Darina Dugová, dňa 22.10.2018 ................................